محمد سقراط-كود في بزاف ديال الدول المتقدمة والحضارية بحال السويد والدانمارك وسويسرا وكندا اليابان وزيد عليهم حتى دول اخرى مقودة عليها بحال بنكلاديش والصين حال هادي والبيرو كانو كيديرو حملات ديال التعقيم الإجباري للعيالات لي من الأقليات أو فيهم شي مرض أو غير فقراء وأغبياء وصافي دول بحال الدانمارك والسويد حتى للسبعنيات عاد حيدو هادشي ومع ذلك كاين لي كيدعي أن الامر بقا كيدار سري بدون حتى علم الضحايا خصوصا دوك لي كيبغيو يديرو الإجهاض كيجهضو ليها ويحيدو ليها البويضات هاعلاش كنشوفو دابا بنادم زين ونقي وذكي ومبدع وخلاق فالدانمارك والسويد الناس راه كانت عندهم برامج تابعة للدولة ديال تحسين النسل وتنظيمه والدولة كانت كتدخل جراحيا فالاحشاء ديال مواطينيها باش تحدد شكون فيهم يستاحق يولد وشكون لا. حنا في بلاد فيها بنادم شايط يمكن تجمعو بالطراكس بنادم غير مشتت فالسطوبات وقبالة المخبازات وفبيبان الجوامع وفالدواور والأحياء الشعبية بنادم غير كيصبح مليوح فالطاروات ديال الزبل ومع ذلك باقين بلاد كتجرم الإجهاض وتعتابرو جريمة في عوض تكون كتشجع عليه وتحمل المصاريف ديالو وعلاش لا تدير بحال بنكلاديش كانو كيعطيو حدايا للمجهضات أو للي دارو التعقيم وحتى لي قنعوهم بالأمر كياخدو جوائز من الدولة حيت الباشار كان عندهم كثر وتزاحمات الوقت دابا مثلا هادوك الجدوج لي قسمو لداك السيد وجهو فكازا واش مكانش من الأحسن أنهم يتجهضو فكروش مهم عوض يتكرفصو على واحد جايبو طرف ديال الخبز لكازا خدام على راسو صدقو مخسرينو فوجهو وفحياتو وهوما فاللخر غادي يمشيو غير للحبس يعيشو ملوك تصرف عليهم الدولة من ضرائب الناس لي كيتعرضو للكريساج يوميا. الاطباء لي كيغامرو بالمهنة ديالهم وكيديرو الإجهاض في بلاد بحال المغرب بنادم فيها شايط خاص الدولة تعطيهم وسام وتقدر هاد التضحيات الكبيرة ديالهم وتقدر المجهود لي كيديروه باش ينقصو علينا الاطفال الغير مرغوب فيهم وحبذا لو الدولة تمشي بعيد فهادشي وتدير شي برنامج ديال التعقيم الإجباري بحال لي داروه فاليابان والسويد والدانمارك وسويسرا وكندا هادو راه دول كانو فالسبعينات متقدمين علينا حنا دابا وماغاديش نفهمو حسن منهم بحكم أنهم من أحسن الدول الصالحة للعيش حاليا حيت هادشي جا من بعد برامج ديال محاربة بنادم الغير مرغوب فيه لي غير زايد ومكايناش بلاصتو فالتنمية ديال البلاد المغرب بهاد معدل ديال الولادات وخصوصا الفئة فين كتكثر هاد الولادات راه عمر باباه لا طفرو حيت راه الزريعة من اللول فالصو.